Nariadenie Komisie (ES) č. 951/2002
z 3. júna 2002,
ktoré mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], a najmä prvú zarážku článku 7 ods. 1,
keďže:
(1) Článok 7 ods. 1 nariadenia (ES) č. 881/2002 splnomocňuje Komisiu, aby zmenila alebo doplnila prílohu I tohto nariadenia na základe zistení buď Bezpečnostnej rady Organizácie Spojených národov, alebo Sankčného výboru zriadeného rezolúciou 1267(1999) Bezpečnostnej rady.
(2) V prílohe I nariadenia (ES) č. 881/2002 sú uvedené osoby, skupiny a subjekty, na ktoré sa vzťahuje zmrazenie finančných prostriedkov a ekonomických zdrojov podľa tohto nariadenia.
(3) Dňa 15. marca a 24. apríla 2002 rozhodol Sankčný výbor, že zmení a doplní zoznam osôb, skupín a subjektov, na ktoré sa uplatní zmrazenie finančných prostriedkov a ekonomických zdrojov, a preto má byť príloha I v súlade s tým zmenená a doplnená.
(4) Aby sa zabezpečila účinnosť opatrení stanovených v tomto nariadení, musí toto nariadenie nadobudnúť účinnosť okamžite,
PRIJALA TOTO NARIADENIE:
Článok 1
1. Osoby, skupiny a subjekty uvedené v prílohe tohto nariadenia budú doplnené do zoznamu v prílohe I nariadenia Rady (ES) č. 881/2002.
2. V prílohe I nariadenia (ES) č. 881/2002 bude položka "Nadácia Al Rashid" nahradená nasledovným:
"Nadácia Al Rashid (a.k.a. Al Rasheed Trust, Al-Rasheed Trust, Al-Rashid Trust, Organizácia pomoci Ulema):
- Kitas Ghar, Nazimabad 4, Dahgel-Iftah, Karáčí, Pakistan,
- Jamia Maajid, Sulalman Park, Melgium Pura, Láhaur, Pakistan,
- Kitab Ghar, Darul Ifta Wal Irshad, Nazimabad No 4, Karáčí, Pakistan, tel.: 668 33 01; tel.: 0300-820 91 99; Fax: 662 38 14,
- Jamia Masjid, Sulaiman Park, Begum Pura, Láhaur, Pakistan; tel.: 042-681 20 81,
- 302b-40, Good Earth Court, Opposite Pia Planitarium, Block 13a, Gulshan -I Iqbal, Karáčí; tel.: 497 92 63,
- 617 Clifton Center, Blok 5, 6. poschodie, Clifton, Karáčí; tel.: 587-25 45,
- 605 Landmark Plaza, 11 Chundrigar Road, oproti budove Jang, Karáčí, Pakistan; tel.: 262 38 18-19,
- Office Dha'rbi M'unin, Opposite Khyber Bank, Abbottabad Road, Mansehra, Pakistan,
- Office Dhar'bi M'unin ZR Brothers, Katcherry Road, Chowk Yadgaar, Péšávar, Pakistan,
- Office Dha'rbi-M'unin, Rm No 3 Moti Plaza, Near Liaquat Bagh, Muree Road, Rávalpindí, Pakistan,
- Office Dha'rbi-M'unin, vrchné poschodie, Stomatológ Dr. Dawa Khan, Main Baxae, Mingora, Swat, Pakistan,
- prevádzky v Afganistane: Herat, Dzalálabád, Kábul, Kandahár, Mazáre Šeríf,
- taktiež prevádzky v Kosove, Čečensku."
Článok 2
Toto nariadenie nadobudne účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 3. júna 2002